**Ministru kabineta rīkojuma projekta „Par ilgtermiņa saistībām Iekšlietu ministrijai ēku kompleksa Rīgā, Čiekurkalna 1.līnijā 1, nomas maksas izdevumu segšanai” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| I. Tiesību akta projekta izstrādes nepieciešamība | | |
| 1. | Pamatojums | 2012.gada 24.maija likuma „Grozījumi likumā „Par pievienotās vērtības nodokli”” 1.pants. |
| 2. | Pašreizējā situācija un problēmas | 2007.gada 11.maija rīkojums Nr.262 „Par finansējuma piešķiršanu Iekšlietu ministrijas administratīvo ēku kompleksam Rīgā, Gaujas ielā 15” (turpmāk – rīkojums Nr.262) paredz kārtību, kādā Iekšlietu ministrija sedz izdevumus par ēkas Rīgā, Gaujas ielā 15, nomu.  Saskaņā ar Rīgas pilsētas būvvaldes 2008.gada 4.marta lēmumu Nr.DA-08-232-ls, kā arī SIA „Rīgas Ģeometrs” apliecinājumu, ēkām un zemesgabalam 87.grupa, grunts Nr.368, piešķirta adresācija – Čiekurkalna 1.līnija 1, Rīga. Līdz minētajam lēmumam attiecīgā zemesgabala adrese bija Gaujas iela 15, Rīga. Līdz ar to rīkojumā Nr.262 ir izmantota adresācija, kas šobrīd vairs nav spēkā.  2008.gada 23.septembra rīkojums Nr.570 „Par finansējuma piešķiršanu Valsts policijas Rīgas reģiona pārvaldei ēkas Rīgā, Gaujas ielā 17 (būves kadastra apzīmējums 0100 087 0149 050), nomas maksas, uzturēšanas un apsaimniekošanas izdevumu segšanai” (turpmāk – rīkojums Nr.570) paredz kārtību, kādā Iekšlietu ministrija sedz izdevumus par ēkas Rīgā, Gaujas ielā 17, nomu. Rīkojumā noteikta nomas maksa līdz 2029.gadam.  Saskaņā ar Rīgas pilsētas Zemesgrāmatu nodaļas tiesneses 2012.gada 28.septembra lēmumu nekustamais īpašums Gaujas ielā 15, Rīgā, visā tā sastāvā (tostarp administratīvā ēka (būves kadastra apzīmējums 0100 087 0149 050)) pievienots nekustamajam īpašumam ar adresi Čiekurkalna 1.līnija 1 k-1, Rīga (zemesgrāmatas nodalījuma Nr.100000008083). Līdz ar to rīkojumā Nr.570 ir izmantota ēkas (būves kadastra apzīmējums 0100 087 0149 050) adresācija, kas šobrīd vairs nav spēkā.  Saeima 2012.gada 24.maijā pieņēma likumu „Grozījumi likumā „Par pievienotās vērtības nodokli””, kura 1.pantā noteica, ka ar 2012.gada 1.jūliju pievienotās vērtības nodokļa likme tiek samazināta par vienu procentpunktu, līdz ar to ir nepieciešams precizēt rīkojumā Nr.262 un rīkojumā Nr.570 noteikto nomas maksas apmēru atbilstoši aktuālajai pievienotās vērtības nodokļa likmei. |
| 3. | Saistītie politikas ietekmes novērtējumi un pētījumi | Projekts šo jomu neskar. |
| 4. | Tiesiskā regulējuma mērķis un būtība | Projekta mērķis ir precizēt rīkojumā Nr.262 un rīkojumā Nr.570 noteikto nomas maksu, samazinot tās apmēru atbilstoši 2012.gada 24.maija likuma „Grozījumi likumā „Par pievienotās vērtības nodokli”” 1.pantā noteiktajai pievienotās vērtības nodokļa likmei, kas stājās spēkā 2012.gada 1.jūlijā.  Tāpat projekts paredz precizēt rīkojumā Nr.262 un rīkojumā Nr.570 izmantoto Iekšlietu ministrijas administratīvo ēku kompleksa (būvju kadastra apzīmējumi: 0100 087 0368 001, 0100 087 0368 002, 0100 087 0368 003, 0100 087 0368 004, 0100 087 0368 005, 0100 087 0368 006, 0100 087 0368 007, 0100 087 0368 008) un ēkas (būves kadastra apzīmējums 0100 087 0149 050) adresi atbilstoši faktiskajai situācijai, ņemot vērā Rīgas pilsētas būvvaldes 2008.gada 4.marta lēmumu Nr.DA-08-232-ls un Rīgas pilsētas Zemesgrāmatu nodaļas tiesneses 2012.gada 28.septembra lēmumu, ar kuriem visām iepriekšminētajām ēkām noteikta adrese „Čiekurkalna 1.līnija 1”.  Projekts noteic, ka 2012.gadā nomas maksa administratīvo ēku kompleksam Rīgā, Čierkurkalna 1.līnijā 1 (būvju kadastra apzīmējumi: 0100 087 0368 001, 0100 087 0368 002, 0100 087 0368 003, 0100 087 0368 004, 0100 087 0368 005, 0100 087 0368 006, 0100 087 0368 007, 0100 087 0368 008), no 2012.gada 1.janvāra līdz 30.jūnijam ir 3 518 687 lati (ieskaitot pievienotās vērtības nodokli 22%) un no 2012.gada 1.jūlija līdz 31.decembrim – 3 225 228 lati (ieskaitot pievienotās vērtības nodokli 21%), kas 2012.gadā kopā sastāda 6 743 915 latus, bet turpmākajā laikposmā no 2013.gada līdz 2027.gadam (ieskaitot) – 6 450 456 lati katru gadu (ieskaitot pievienotās vērtības nodokli 21%).  Tāpat projekts noteic, ka 2012.gadā nomas maksa ēkai Rīgā, Čierkurkalna 1.līnijā 1 (būves kadastra apzīmējums 0100 087 0149 050), no 2012.gada 1.janvāra līdz 30.jūnijam ir 435 679 lati (ieskaitot pievienotās vērtības nodokli 22%) un no 2012.gada 1.jūlija līdz 31.decembrim – 432 108 lati (ieskaitot pievienotās vērtības nodokli 21%), kas 2012.gadā kopā sastāda 867 787 latus, bet turpmākajā laikposmā no 2013.gada līdz 2029.gadam (ieskaitot) – 864 216 lati (ieskaitot pievienotās vērtības nodokli 21%).  Plānotais finansējuma samazinājums ilgtermiņa saistībās saistībā ar pievienotās vērtības nodokļa likmes samazināšanos ir jau iestrādāts likumprojektā „Par valsts budžetu 2013.gadam”, paredzot to novirzīt ar komunālo maksājumu saistītu izdevumu segšanai.  Iekšlietu ministrijas priekšlikums likumprojekta „Par valsts budžetu 2013.gadam” izskatīšanai Saeimā 2.lasījumā par ilgtermiņa saistību pasākumam „Telpu Rīgā, Čiekurkalna 1.līnijā 1 nomas maksa” nepieciešamā finansējuma precizēšanu tālākā laika posmā par 6 450 456 latiem ir atbalstīts Ministru kabinetā un iesniegts Saeimā. |
| 5. | Projekta izstrādē iesaistītās institūcijas | Nodrošinājuma valsts aģentūra un Iekšlietu ministrija. |
| 6. | Iemesli, kādēļ netika nodrošināta sabiedrības līdzdalība | Sabiedrības līdzdalība projekta izstrādē nebija nepieciešama, jo projekts tiešā veidā sabiedrību neietekmē. |
| 7. | Cita informācija | Nav. |

Anotācijas II, III, IV, V, VI un VII sadaļa – projekts šīs jomas neskar.

Iekšlietu ministrs R.Kozlovskis

Vīza: valsts sekretāre I.Pētersone-Godmane

21.09.2012.

754

Juris Krasovskis

Nodrošinājuma valsts aģentūras

Administratīvās nodaļas juriskonsults

tālrunis: 67829059, fakss 67829082

e-pasts: [Juris.Krasovskis@agentura.iem.gov.lv](mailto:Juris.Krasovskis@agentura.iem.gov.lv)